ΓΡΑΠΤΗ ΕΡΩΤΗΣΗ P-3174/00

υποβολή: Carlos Coelho (PPE-DE) προς την Επιτροπή

(4 Οκτωβρίου 2000)

Θέμα: Υποτροφίες για την κινητικότητα Socrates / Erasmus

Το πρόγραμμα Erasmus στοχεύει στην προώθηση της κινητικότητας των σπουδαστών επιτρέποντάς τους να πραγματοποιήσουν ένα μέρος των σπουδών τους σε άλλο κράτος μέλος, αναπτύσσοντας έτσι την ευρωπαϊκή διάσταση της απασχόλησης, ενω η ενθάρρυνση της διακρατικής κινητικότητας μεταξύ πανεπιστημίων συμβάλλει στη μεγαλύτερη διαφάνεια και την αναγνώριση των ακαδημαϊκών εξειδικεύσεων και των διπλωμάτων εντός της Κοινότητας.

Έλαβα επιστολή ενός πορτογάλου σπουδαστή που φοιτά στο πέμπτο έτος της Σχολής Πολιτικών Μηχανικών του Ινστιτούτου Superior Tcnico, ο οποίος συμμετείχε στο πρόγραμμα Socrates/Erasmus και έγινε δεκτός να παρακολουθήσει το δεύτερο εξάμηνο του τρέχοντος ακαδημαϊκού έτους στο Πολυτεχνείο Lyngby της Δανίας. Για το σκοπό αυτό, έλαβε βοήθεια στα πλαίσια του προγράμματος για την γεωγραφική κινητικότητα (Socrates) ύψους 1 230 ευρώ, στα οποία συμπεριλαμβάνονται και τα έξοδα μετακίνησης. Εν όψει του γεγονότος ότι η παραμονή του στη Δανία δεν μπορεί να είναι μικρότερη από πέντε μήνες και ότι το κόστος του αεροπορικού ταξιδιού ανέρχεται σε περίπου το ένα τρίτο του ποσού που εισέπραξε, ο σπουδαστής αυτός αδυνατεί να πραγματοποιήσει αυτή τη μεταγραφή αν δεν του χορηγηθεί πρόσθετη οικονομική ενίσχυση.

Δεν συμφωνεί άραγε η Επιτροπή με το γεγονός ότι τα εν λόγω προγράμματα κινητικότητας, προορίζονται, κατά βάθος, μόνο για τους γόνους των πλουσιότερων οικογενειών;

Εξετάζει άραγε η Επιτροπή το ενδεχόμενο της χορήγησης άλλων μορφών έμμεσης βοήθειας, όπως π.χ.: μείωση του κόστους των ταξιδιών, χορήγηση βοήθειας για τη φιλοξενία κλπ., που θα μπορούσαν να συμπληρώσουν τιςποτροφίες που χορηγούνται στα πλαίσια του προγράμματος Erasmus;

Ποια μέτρα σκέπτεται εξάλλου να λάβει η Επιτροπή με σκοπό την ενίσχυση σε ευρωπαϊκό και εθνικό επίπεδο, του δικτύου παροχής συμβουλών σε ανοικτή γραμμή (helplines), με σκοπό την ενίσχυση των φοιτητών που δυσκολεύονται να ξεπεράσουν στο μέτρο του δυνατού, τα εμπόδια που παρεμβάλλονται στην κινητικότητά τους;

Απάντηση της κας. Reding εξ ονόματος της Επιτροπής

(26 Οκτωβρίου 2000)

Οιποτροφίες για την κινητικότητα των σπουδαστών Erasmus στοχεύουν στο να συμβάλουν στα επιπλέον έξοδα που συνεπάγονται οι σπουδές στο εξωτερικό, όπως τα έξοδα ταξιδίου και οι ενδεχόμενες διαφορές στο κόστος διαβίωσης σε σχέση με τη χώρα προέλευσης. Οιποτροφίες Erasmus δεν είναι πλήρειςποτροφίες και συνεπώς δεν στοχεύουν στο να καλύψουν όλες τις δαπάνες ενόςπότροφου Erasmus κατά την περίοδο των σπουδών του στο εξωτερικό.

Η Επιτροπή διαφωνεί με τον ισχυρισμό ότι η κινητικότητα των φοιτητών Erasmus είναι βασικά σχεδιασμένη για τα παιδιά ευκατάστατων οικογενειών. Η Επιτροπή ενέκρινε στις 18 Ιανουαρίου 2000 έκθεση σχετικά με μια έρευνα όσον αφορά το κοινωνικο-οικονομικό επίπεδο φοιτητών Erasmus(1) που δείχνει σαφώς ότι το οικονομικό επίπεδο των φοιτητών Erasmus ουδόλως διαφέρει από αυτό της σπουδάζουσας νεολαίας στο σύνολό της. Η τελική εξωτερική αξιολόγηση του Σωκράτης Ι επαναβεβαιώνει τα πορίσματα αυτά.

Η κινητικότητα των φοιτητών Erasmus είναι αποκεντρωμένη δράση και τα ίδια τα κράτη μέλη ορίζουν την πολιτική τους όσον αφορά τη χορήγησηποτροφιών εντός των ευρέων κατευθυντήριων γραμμών της Επιτροπής. Η Επιτροπή ενεθάρρυνε πάντοτε τα κράτη μέλη να λαμβάνουνπόψη το κοινωνικο-οικονομικόπόβαθρο των συμμετεχόντων φοιτητών κατά τη λήψη αποφάσεων σχετικά με το ύψος τωνποτροφιών. Ορισμένα κράτη μέλη εφαρμόζουν το κριτήριο αυτό, ενώ άλλα όχι. Τα κράτη μέλη έχουν επίσης ενθαρρυνθεί να συμπληρώσουν την κοινοτική χρηματοδότηση για φοιτητές Erasmus, είτε σε εθνικό είτε σε περιφερειακό ή θεσμικό επίπεδο. Οι μέθοδοι πουιοθετούνται από διάφορα κράτη μέλη διαφέρουν και πάλι.

Η παροχήποστήριξης και βοήθειας σε διακινούμενους φοιτητές είναι αρμοδιότητα των πανεπιστημίων που συμμετέχουν στην κινητικότητα των φοιτητών Erasmus σε συνεργασία με τους εθνικούς τους οργανισμούς.

(1) COM(2000)4 τελικό.